ইংউচৌ ইয়াংথৎসে নদী সেতু
ইংউচৌ ইয়াংথৎসে নদী সেতু হল চীনের হুপেই প্রদেশের উহানের শহরে ইয়াংথৎসে নদীর উপর দ্বিতীয় চক্রপথের দক্ষিণ অংশ বহনকারী একটি সড়ক সেতু। এটি পরপর দুটি ৮৫০ মিটার (২,৭৯০ ফুট) স্প্যান সহ বিশ্বের দীর্ঘতম ঝুলন্ত সেতুগুলির মধ্যে একটি। সেতুটি নির্মাণে ৩০৮ কোটি ইউয়ান খরচ হয়েছিল, এবং এটি ২০১৪ সালের ২৮শে ডিসেম্বর যানবাহন চলাচলের জন্য খোলা হয়েছিল। ইংউচৌ-এর আক্ষরিক অর্থ হল "তোতা দ্বীপ", একটি বিখ্যাত দ্বীপ যা থাং রাজবংশের কবিতায় বহুবার উল্লেখ করা হয়েছে, কিন্তু এখন নদীর পুনঃনির্দেশের কারণে হানইয়াং-এর অংশ হয়েছে।